  Виталий Пронин Спортсменъёслы ӟеч куас сюрес сӥзе Сьӧлта ёрослэн йырыз В. Протопопов.4-тӥ феврале Сьӧлта ёросысь Югдон гуртын ортчиз «Удмурт дуннелэн» кубокез понна куасэн бызьылонъя 56-тӥ ӵошатскон. Туэ со радъяськиз Сьӧлта ёрос администрацилэн кичӧлтэмезъя. Куас сюрес вылын кужымзэс возьматыны люкаськылӥз 16 ёросъёсысь 300 пала адями. Данак спортсменъёссэс - 40-лэсь тросгес - дасяллям асьсэос сьӧлтаос. Быдэс автобусэн Югдонэ вуизы киясаос но. Тужгес кыдёкысь куноос но вал - Яр, Глазов, Балезино, Алнаш ёросъёс. Спортсменъёслы вольыт сюресъёс но вормонъёс сӥзизы Сьӧлта ёрослэн йырыз Василий Протопопов, Кильмезь муниципал кылдытэтлэн йырыз Олег Пчельников, «Удмурт дуннелэн» валтӥсь редакторез Зинаида Рябинина но мукетъёсыз. Ӟырдыт вожвылъяськон пуромиз котькуд стартын. Тужгес бадӟым дистанциез - 5 иськемез - ортчизы 18-40 аресъем воргоронъёс. 50-55 аресъем кышномуртъёс но пиосмуртъёс ортчизы 2 но 3 иськемез. Ардыло воргоронъёс но кышноос потӥзы 2 но 1 иськеме. Пыриськизы 16 ёросъёсысь 300 пала спортсменъёс.Шумпотымон, газетлэн кубокез понна радъям ӵошатсконъёсы ялан пыриськыло но вормонъёс утыло газетлэн кемалась эшъёсыз Вавожысь Надежда Жуйкова, Яр ёросысь Юлия Рудина, Пичи Пурга ёросысь Лидия Близнецова. Семьяосын вормисьёс пӧлы арысь аре сюрыло Кизнерысь Кобелевъёс, Киясаысь Баймурзинъёс, Вавожысь Зайцевъёс, Дэри ёросысь Малыхъёслэн, Кезысь Главатскихъёслэн семьяоссы но мукет. Нимаз стартъёсы но семьяосын вожвылъяськонъёсы тужгес трос спортсменъёссэс поттэменызы но вормонъёс басьтэменызы, газетлэсь кубоксэ таяз радэ утӥзы пичи пургаос, кыкетӥ интые потӥзы киясаос, 3-тӥ интыын - сьӧлтаос. Газетлэсь кубоксэ таяз радэ утӥзы асьсэос ик сьӧлтаос, кыкетӥ интые потӥзы киясаос, 3-тӥ интыын - пургаос.Ӵошатсконлэн ортчемез сярысь лыдӟе «Удмурт дуннелэн» вуоно номерысьтыз. Ужрадысь тросгес туспуктэмъёсты учкыны быгатӥськоды "ВКонтакте", "Одноклассники", "Фэйсбук" мерлыко бамъёсысьтымы яке курыны редакцие жингыртыса. Ӵошастконъёсысь протокол татын.   